CELEX: 32011D0621(01)
Language: fi
Date: 2011-06-17 00:00:00
Title: Komission päätös, annettu 17 päivänä kesäkuuta 2011 , komission tulojen ja menojen hyväksyjien ja toimeenpanovirastojen käyttöön tarkoitetusta ennakkovaroitusjärjestelmästä 16 päivänä joulukuuta 2008 tehdyn komission päätöksen muuttamisesta

21.6.2011   
            
            
               FI
            
            
               Euroopan unionin virallinen lehti
            
            
               C 180/11
            
         KOMISSION PÄÄTÖS,
   annettu 17 päivänä kesäkuuta 2011,
   komission tulojen ja menojen hyväksyjien ja toimeenpanovirastojen käyttöön tarkoitetusta ennakkovaroitusjärjestelmästä 16 päivänä joulukuuta 2008 tehdyn komission päätöksen muuttamisesta
   2011/C 180/06
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1),
   ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18 päivänä helmikuuta 2008 annetun neuvoston asetuksen (EY) N:o 215/2008 (2),
   sekä katsoo seuraavaa:
   
               (1)
            
            
               Komission tulojen ja menojen hyväksyjien ja toimeenpanovirastojen käyttöön tarkoitetusta ennakkovaroitusjärjestelmästä 16 päivänä joulukuuta 2008 tehty komission päätös sisältää sen 2 artiklassa tarkoitetun valtuutetun tulojen ja menojen hyväksyjän määritelmän, ja määritelmä kattaa varainhoitoasetuksen 59 artiklassa tarkoitetun edelleenvaltuutetun tulojen ja menojen hyväksyjän, joka toimii johtajana.
            
         
               (2)
            
            
               Koska Euroopan unionin lähetystöjen päälliköt voivat toimia edelleenvaltuutettuina tulojen ja menojen hyväksyjinä sellaisten komission pääluokasta peräisin olevien määrärahojen täytäntöönpanossa, joita he hallinnoivat edelleenvaltuutuksen nojalla, heidät olisi sisällytettävä ennakkovaroitusjärjestelmää koskevassa päätöksessä tarkoitettuun toimivaltaisen valtuutetun tulojen ja menojen hyväksyjän määritelmään komission edelleenvaltuutettuina tulojen ja menojen hyväksyjinä,
            
         ON PÄÄTTÄNYT SEURAAVAA:
   1 artikla
   Muutetaan komission tulojen ja menojen hyväksyjien ja toimeenpanovirastojen käyttöön tarkoitetusta ennakkovaroitusjärjestelmästä 16 päivänä joulukuuta 2008 tehty komission päätös seuraavasti:
   Korvataan 2 artiklan toinen luetelmakohta seuraavasti:
   
               ”—
            
            
               ’toimivaltaisella valtuutetulla tulojen ja menojen hyväksyjällä’ tulojen ja menojen hyväksyjiä, jotka komissio on valtuuttanut varainhoitoasetuksen 59 artiklan mukaisesti ja jotka ovat Euroopan yhteisöjen yleisen talousarvion, jäljempänä ’talousarvio’, täytäntöönpanoa koskevien sisäisten sääntöjen mukaisesti toimivaltaisia, mukaan lukien toimeenpanovirastojen johtajat, varainhoitoasetuksen 59 artiklassa tarkoitetut edelleenvaltuutetut tulojen ja menojen hyväksyjät, jotka toimivat johtajina ja Euroopan unionin lähetystöjen päälliköt heidän toimiessaan komission edelleenvaltuutettuina tulojen ja menojen hyväksyjinä varainhoitoasetuksen 59 artiklan toisen luetelmakohdan mukaisesti.”.
            
         2 artikla
   Tätä päätöstä sovelletaan sen hyväksymisestä alkaen.
   3 artikla
   Tämä päätös julkaistaan tiedoksi Euroopan unionin virallisessa lehdessä.
   Se liitetään Euroopan unionin yleisen talousarvion täytäntöönpanoa koskeviin sisäisiin sääntöihin.
   
      Tehty Brysselissä 17 päivänä kesäkuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 248, 16.9.2002, s. 1.
   
      (2)  EUVL L 78, 19.3.2008, s. 1.